Solaride esitles Tartus Baltikumi esimest päikeseautot
#000001
Päikeseauto toruraami valmimine. Foto: Jaan Susi
#000002
Valminud päikeseauto disainisid ja ehitasid Eesti 12 õppeasutuse õpilased mentorite juhendamisel. Päikeseauto ehitamine kestis ligi poolteist aastat ning sellega võisteldakse teiste maailma tippülikoolide meeskondadega selle aasta oktoobri lõpus Marokos toimuval päikeseautode võistlusel Solar Challenge Morocco. Võistlusel sõidetakse 2500 km läbi kõrbe ning sõit kestab viis päeva.
#000004
Haridusprojekti Solaride’i inseneeria meeskonna juhi Mart Erik Kermese sõnul oli tegemist nii tehnilises kui ka üldises mõttes äärmiselt keeruka väljakutsega. „Aasta jooksul muutus auto kontseptsioon üle 20 korra. Väljakutse seisnes eelkõige aerodünaamika väljatöötamises ehk kuidas teha auto võimalikult aerodünaamiline, et tuuletakistus oleks minimaalne. Selle tulemusel on auto õhutakistus 30% madalam kui keskmisel sõiduautol. Auto ehitus aga lükkus kuude võrra edasi nii tarneprobleemide tõttu kui ka seepärast, et me ei osanud protsesse täielikult hinnata,“ sõnas Kermes.
#000005
Esialgse plaani järgi kavatseti võistelda Austraalias toimuval päikeseautode maailmameistrivõistlusel, mis aga koroonakriisist tingitud põhjustel toimub sel aastal virtuaalselt. Seega on auto ehitatud, järgides kõnealuse võistluse ranget reeglistikku. Solaride võistleb Marokos cruiser-klassis, milles võistlevate autode loomise eesmärk on luua uusi praktilist ja jätkusuutlikke tehnoloogilisi lahendusi.
#000006
Solaride’i päikeseauto sarnaneb mõneski mõttes tavaautoga, sest sellel on neli rehvi ning see mahutab neli inimest. Auto sõidab kuni 140 km/h nii katusele paigaldatud päikesepaneelidest tuleva energia kui ka aku abil. Küll aga on päikeseauto aku võimsus võrreldav kahe teekannuga ning auto tühimass on kolm korda väiksem kui keskmisel sõiduautol. Et muuta sõit võistluse ekstreemsetes tingimustes võimalikult ökonoomseks, töötasid tudengid välja ka optimaalse kiiruse tarkvara, mis võtab arvesse tee profiili, ilmastikku, päikesepaneelidest tulevat energiat ja palju muud, et hoida energiakulu võimalikult madalana. Tarkvara suurendab efektiivsust 7%.
#000007
„Lisaks tehnoloogia-, haridus- ja inseneeriavaldkonda panustamisele on Solaride võtnud oma südameasjaks luua muutust ühiskonna tasandil, innustamaks inimesi märkama endale olulisi ühiskondlikke murekohti ning nende lahendamise nimel tegutsema. Solaride on suurem kui pelgalt autoprojekt,“ ütles Solaride’i tegevjuht Kristel Leif.
#000008
„Magnetic MRO AS hakkas Solaride projekti toetama kindlast soovist tagada uute talentide pealevool tööstusharusse, aga mitte ainult. Kohe algusest oli äratundmine, et meid ühendab kirg ja visioon innovatsiooni ja teistmoodi mõtlemise suunas. Teeme-ära-mentaliteet, sära silmades, uskudes visiooni poole – see on nii Magnetic MRO kui ka Solaride DNAs, lisaks tõdemus, et raskused ja keerulised olukorrad on geeniuste kasvulava,“ sõnas Magnetic MRO tegevjuht Risto Mäeots.
#000010
Solaride on tudengite initsiatiivist alguse saanud haridusprogramm, mis panustab nii inseneeriavaldkonna kui ka rohetehnoloogia populariseerimisse ning arengusse. Praegu ollakse loomas läbi hooaja kestvat Solaride akadeemiat, milles panustatakse täiendavalt nii noorte tehniliste kui sotsiaalsete oskuste arendamisesse.
#000011
Solaride’i projekt sündis 2020. aasta alguses, kui tudengid otsisid ülikoolis õpitud teadmistele praktilist väljundit ning jõudsid pöörase väljakutseni – ehitada tänavakõlbulik päikeseauto. See on tehniliselt keerukas väljakutse, mis annab võimaluse panustada aastakümneid paigal tammunud transpordisektori jätkusuutlikumaks muutmisesse.
#000012
Teoreetiliselt on maksimaalne kiirus 140 km/h, kuid päikeseauto hakkab sõitma maks 90 km/h.
#000018
Auto kulutab maanteel liikudes viis korda vähem energiat kui keskmine elektriauto.
#000020
Kuus taaskasutatud Tesla akumoodulit. Aku mahutavus on 32 kWh. Aku võimsus on võrreldav kahe teekannu omaga.
#000021
Aku ühes päikeseenergiaga tagab sõiduulatuse 1200 km. See on küll testimata, kuid oleme selle disainides aluseks võtnud
#000022
Energiakulu optimeerimiseks on loodud tarkvara, mis võtab arvesse välistegurite mõju ning hoiab hetketingimustele vastavalt optimaalseimat sõidukiirust. See tagab suurema sõiduulatuse. Suurendab efektiivsust 7%.
#000023
Raivo Juurak “Ukraina lapsed Laagna gümnaasiumis”
#000033
ETDM-i muuseumitunnid õpetavad probleemidele lahendusi leidma
#000034
Muuseumid kutsuvad piiluma näituste telgitagustesse
#000036